ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms ms ms id ms id id ms ms ms id ms id id ms ms id ms ms ms id id id id ms ms id id ms id ms ms id ms id id id id ms ms ms id id ms de ms ms id ms en id id ms ms id eo id ms tr de en ms ms en en en en en en en en id ms ms id ms en id id jv ms id id it es id id en id ms ms ms ms ms ms
Kebaikan Bersenam: Panjang Umur Dan Terhindar Daripada 13 Kanser
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nak Elak Dapat 13 Kanser Ini? Mudah Sahaja, Berkebun & Lakukan Kerja Di Rumah!
Ditulis oleh Nisreen Nadiah Disemak pada 19/08/2021
Disemak secara perubatan oleh Dr. Ahmad Wazir Aiman
Senaman merupakan salah satu elemen kelanjutan usia yang penting. Kebaikan bersenam boleh mempengaruhi tahap kelangsungan hidup terutamanya buat mereka yang menghidap penyakit kanser.
Di seluruh dunia, lebih daripada 10 juta individu telah disahkan menghidap kanser dan jumlah tersebut meningkat setiap tahun.
Meskipun begitu, teknologi perubatan yang maju membolehkan penghidap memperolehi potensi kesembuhan (prognosis) yang baik dalam jangka masa 5 tahun selepas didiagnosis dengan barah.
Peningkatan pada jumlah mereka yang sembuh daripada kanser dianggarkan setinggi 25 juta atau lebih.
Namun, prognosis tersebut berubah mengikut faktor tertentu. Salah satu daripadanya adalah perubahan gaya hidup seperti pemakanan, kekerapan bersenam dan jumlah jam tidur.
Artikel ini akan menerangkan perihal senaman sebagai senjata untuk memerangi kanser dan mencapai kelanjutan usia.
Senaman boleh bantu turunkan risiko kanser payudara
Gaya hidup aktif bukan sahaja boleh menyeimbangkan jumlah kalori keluar dan masuk, ia juga boleh mempengaruhi aktiviti hormon di dalam badan.
Hormon merupakan pengisyaratan kimia yang boleh mempengaruhi aktiviti sel di seluruh badan.
Sebagai contoh, hormon estrogen. Estrogen boleh menggalakkan pembahagian sel di organ payudara untuk berlaku dengan lebih kerap.
Keadaan ini boleh menyebabkan pembahagian sel berlaku secara tidak terkawal sehingga boleh membentuk sel kanser.
Namun, mereka yang menjalani kehidupan aktif seringkali dikaitkan dengan paras estrogen yang rendah.
Situasi ini membantu anda untuk menurunkan risiko kanser payudara.
Hormon lain seperti insulin juga boleh mempengaruhi cara sel membahagi.
Individu yang menjalani kehidupan aktif mempunyai paras insulin rendah justeru ia boleh membantu mencegah kanser.
Kebaikan bersenam: Risiko kanser usus turun
Aktiviti fizikal boleh mempengaruhi kadar pergerakan bahan makanan di dalam sistem gastrousus manusia.
Perkara ini penting berikutan pergerakan yang perlahan boleh mendedahkan toksin berbahaya yang terkandung di dalam sisa makanan terhadap sel usus besar sehingga boleh menyebabkan terjadinya kanser.
Mereka yang aktif bersenam boleh membantu sistem gastrousus untuk memproses makanan sehingga terbentuknya tinja dan ia akan dikumuhkan melalui saluran rektum.
Keadaan ini menurunkan risiko anda untuk mendapat masalah kanser usus.
Selain itu, senaman juga boleh membantu mengawal proses keradangan di dalam usus besar.
Radang adalah satu tindak balas badan terhadap proses patologi seperti jangkitan.
Walaupun ia dianggap sebagai satu proses fisiologi yang baik untuk badan, namun jika tindak balas tersebut berlaku di luar kawalan, ia boleh meningkatkan risiko anda untuk didiagnosis dengan masalah kanser.
Oleh itu, senaman merupakan salah satu kaedah yang efektif untuk hindar kanser.
Pelbagai jenis aktiviti fizikal boleh dilakukan untuk kekal aktif
Secara umumnya, sudah tentu anda faham, aktiviti fizikal merupakan aspek yang sangat penting dalam usaha untuk memerangi kanser.
Untuk kekal aktif, anda tidak perlu untuk menyertai mana-mana kelas senaman atau membeli keahlian bulanan gim.
Terdapat pelbagai jenis senaman yang boleh dilakukan di rumah dan pergerakan kita semasa melakukan aktiviti harian turut dianggap sebagai aktiviti fizikal.
Pertubuhan Kesihatan Sedunia (WHO) menyarankan setiap individu untuk melakukan aktiviti senaman berintensiti sederhana (joging, berenang) selama 150 minit seminggu.
Secara amnya, aktiviti fizikal boleh dibahagikan kepada dua jenis:
Senaman aerobik: Aktiviti fizikal yang menggunakan sejumlah oksigen yang banyak. Ia boleh memperbaiki fungsi sistem kardiovaskular. Contoh senaman seperti berlari dan berenang
Senaman anaerobik: Aktiviti fizikal yang dilakukan bagi meningkatkan kekuatan dan intensiti otot badan. Contohnya adalah senaman angkat berat
Aktiviti fizikal juga mempunyai intensiti yang berbeza. Bukan semuanya boleh menyebabkan anda berpeluh.
Intensiti sederhana: Senaman yang membuatkan anda berasa panas dan bernafas laju namun anda masih lagi boleh bercakap semasa melakukannya. Sebagai contoh, berjalan laju, berbasikal, berkebun dan melakukan kerja rumah
Intensiti tinggi: Aktiviti senaman yang meningkatkan kadar degupan jantung anda, membuatkan anda berpeluh dan sukar untuk bernafas. Sebagai contoh berlari, senaman aerobik, permainan bola sepak dan memecut ketika berbasikal
Kenapa penting buat anda untuk kekal aktif setiap hari?
Kajian menunjukkan aktiviti sukan sama ada berintensiti sederhana atau tinggi boleh mengurangkan risiko kanser usus besar, payudara dan rahim.
Selain itu, senaman juga merupakan elemen penting dalam memastikan kita berada dalam lingkungan berat ideal.
Masalah berat badan berlebihan dan obesiti merupakan faktor risiko bagi 13 jenis kanser.
Berdasarkan kepada fakta tersebut, Dana Kajian Kanser Sedunia (WCRF) telah menyarankan beberapa langkah yang boleh diambil bagi menghindari kanser.
Aktiviti fizikal berintensiti sederhana selama 150 minit dalam masa seminggu, sebagai contoh 30 minit 5 kali sehari
Aktiviti fizikal berintensiti berat, 75 minit dalam masa seminggu
Aktiviti fizikal merupakan salah satu langkah alternatif bagi setiap individu untuk elak kanser dan mencapai kelanjutan usia.
Telah terbukti melalui beberapa kajian lepas, kebaikan bersenam berupaya untuk menurunkan risiko berlakunya kanser tertentu melalui kebaikan yang boleh diperolehi daripadanya seperti penurunan berat badan dan sebagainya.
Oleh itu, WHO dan beberapa badan kesihatan global telah menyarankan setiap individu untuk melakukan aktiviti fizikal berintensiti sederhana pada kekerapan 150 minit seminggu (75 minit jika intensiti berat).
Jika anda risau akan risiko untuk mendapat kanser, buat pemeriksaan di fasiliti kesihatan berhampiran sekarang.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
Exercise guidelines for cancer patients. (https://www.cancerresearchuk.org/about-cancer/coping/physically/exercise-guidelines). Diakses pada 28 September 2020.
How can I be more active? (https://www.cancerresearchuk.org/about-cancer/causes-of-cancer/physical-activity-and-cancer/how-can-i-be-more-active?#PArefs0). Diakses pada 28 September 2020.
What are the benefits of exercise? (https://www.cancerresearchuk.org/about-cancer/causes-of-cancer/physical-activity-and-cancer/what-are-the-benefits-of-exercise). Diakses pada 28 September 2020.
Bahaya Kalau Kuat Sangat Bersenam, Anda Boleh Terdedah Dengan Penyakit Ini!
Rimas, Tapi Ini Sebab Mengapa Perlu Bersenam Sambil Pakai Topeng Muka!
Ditulis oleh Nisreen Nadiah Disemak pada 19/08/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.